Trading
ఎన్‌ఎస్‌ఇలో సాంకేతికలోపం
న్యూఢిల్లీ,జూలై 11: నేషనల్‌ స్టాక్‌ ఎక్ఛేంజి (ఎన్‌ఎస్‌ఇ) మూడుగంటల పాటు ట్రేడింగ్‌ నిలిపివేయాల్సివచ్చింది. సాంకేతిక లోపాలు ఆకస్మికంగా తలెత్తడంతోట్రేడింగ్‌ను నిలిపి వేయక తప్పలేదు. నగదు,ఫ్యూచర్స్‌ అండ్‌ ఆప్షన్స్‌ సెగ్మెంట్‌లో తలెత్తిన లోపాలతో ఉదయం 9.55 గంటలకే నిలిపివేశారు. తిరిగి 12.30గంటలకు ట్రేడింగ్‌ను ప్రారంభించారు. ఇలాంటి లోపాలు కేవ లం భారత్‌ఎక్ఛేంజిల్లోనే కాదు ఇతర దేశాల ఎక్ఛేం జిలకు సైతం కొత్తేమీ కాదని మార్కెట్‌నిపుణులు చెపుతున్నారు. మార్కెట్‌ పర్యవేక్షణ సంస్థ సెబి వెనువెంటనే వీటిని పరిశీలించి పరిష్కరించాల్సి ఉంటుంది. ఎన్‌ఎస్‌ఇ పరంగాచూస్తే భారత్‌లో అగ్ర శ్రేణి స్టాక్‌ ఎక్ఛేంజిగా కొనసాగుతోంది. ప్రపంచం లోనే నాలుగో అతిపెద్ద ఎక్ఛేంజిగా ఉంది.
2015 లోనే ఈ ర్యాంకును సాధించింది. ప్రపంచ ఎక్ఛేంజి ల సమాఖ్య గణాంకాలే ఎన్‌ఎస్‌ఇ పరిమాణాన్ని సూచిస్తున్నాయి. రోజువారిగా చూస్తే ఎఫ్‌అండ్‌ఒ సెగ్మెంట్‌లో 5,33,261.14కోట్లుగా ఉంది. గత ఏడాది 3,80,525.41 కోట్ల నుంచి 40శాతం పెరిగింది. సాంకేతికలోపాలపై మార్కెట్‌ నిపుణులు మాట్లాడుతూ అంతగా ఆందోళన చెందాల్సిన పని లేదన్నారు. ఎక్కువశాతం స్టాక్స్‌ అటు బిఎస్‌ఇ ఇటు ఎన్‌ఎస్‌ఇ రెండింటిలోను అందుబాటులో ఉండటంతో ఇన్వెస్టర్లు ఆందోళన చెందాల్సిన అవ రంలేదన్నారు. నగదువిభాగం మాత్రం కొంత మేర ప్రభావితం చేస్తుందని అంచనా. ఎక్కువగా ఎఫ్‌అండ్‌ఒ సెగ్మెంట్‌లోనే ఈ సమస్య వచ్చింది. సెబి వెనువెంటనే జోక్యం చేసు కోవాలిస ఉంటుంది. నగదు విభాగంలో అంతగా సమస్యలేదని చెపుతున్నారు. డెరివేటివ్స్‌ పొజి షన్లు తీసుకున్న ట్రేడర్లు, ఇన్వెస్టర్లు మాత్రమే కొంత సమస్యలు ఎదుర్కొనాల్సి ఉంటుందని నిపుణుల అంచనా. వెనువెంటనే సెబి జోక్యం చేసుకుని ట్రేడింగ్‌ గంటలను పెంచాల్సిన అవస రం ఉంటుందని ఈక్వినామిక్స్‌ వ్యవస్థాపకులు జి.చొక్కలింగం పేర్కొన్నారు. మోతీలాల్‌ ఓస్వాల్‌కు చెందిన డెరివేటివ్‌ విశ్లేషకులు చందన్‌ తపారియా మాట్లాడుతూ 9.55 గంట లకు ముందు జారీ అయిన ఆర్డర్లు అనుమతి స్తారన్నారు. సాంకేతిక లోపాలు తలెత్తే తరుణం లో ఇన్వెస్టర్లు జారీచేసిన ఆర్డర్లు తిరిగి మళ్లీ చేయా ల్సి ఉంటుందని బిజినెస్‌ వ్యవస్థ స్థిరపడేంత వరకూ అనివార్యం అవుతుందని అన్నారు.